### 2.     Orientering om budgetopfølgning Teknik og Miljøudvalget pr. 31. marts 2020

**Åbent**

Sagsnr.: 326-2020-6265        J.nr.: 00.30.14           Dokumentnr.:
326-2020-161598

**Sagstype**

Orientering.

**Resume og sagens baggrund**

Økonomistaben fremlægger budgetopfølgning pr. 31. marts
2020. Dispositionsregnskaberne viser et samlet forventet merforbrug på 11,7
mio. kr. (sidste måned et forventet merforbrug på 12,3 mio. kr.)

**Indstillinger**

Direktøren indstiller, at orienteringen tages til
efterretning.

**Behandling**

Teknik- og Miljøudvalget.

**Sagsfremstilling**

Baggrunden for budgetopfølgningen er partnerskabsholdernes
dispositionsregnskaber. Hvis der forventes merforbrug, bliver der lagt en
handleplan i dialog med direktøren og Økonomistaben. Nogle partnerskabsholdere
vurderes at have øget risiko for at få merforbrug, eller for at deres
budgetopfølgning bliver for upræcis, hvorfor de følges tæt og har høj prioritet
i forhold til konsulentstøtte og controlling.

På grund af situationen med Corona/Covid-19 er der på en
række punkter væsentligt øget usikkerhed i forhold til udgiftsniveauet.

Det skal her ud over bemærkes, at budgetterne vedrørende
drift ved denne budgetopfølgning endnu ikke indeholder overførsler fra 2019.
Sag om dette forventes behandlet på Kommunalbestyrelsens møde i april.

Partnerskabsholderne er blevet bedt om at indberette de mest
realistiske forventninger til udgifter og indtægter for hele året. Her ud over
er der også, i en særlig kolonne i den vedlagte oversigt, anført de forventede
overførsler fra 2019. De forventede mer-/mindreforbrug skal således
sammenholdes med de forventede overførsler fra 2019. Eksempelvis kan der være
en række partnerskabsholdere, hvor der står et forventet merforbrug, men hvor
dette modsvares af, at der forventes overført et mindreforbrug fra 2019. Det
anførte samlede mer-/mindreforbrug kan således ikke pt. tages som udtryk for
det forventede regnskabsresultat for 2020.

*Plan, Byg og Miljø:*

Der forventes et merforbrug på området på 5,5 mio. kr. (uændret
i forhold til sidste måned). Merforbruget består dels af, at Natur og Miljø har
disponeret med at opsparede midler fra 2019 på 1,5 mio. kr. til indsatsplaner
anvendes i 2020 og dels af, at færgeområdet ikke forventer at kunne indhente
merforbruget fra 2019 på 4,0 mio. kr.

*Vej, Ejendom og Affald, ekskl. brugerfinansieret område*

Der forventes et merforbrug på området på 6,2 mio. kr.
(sidste måned et forventet merforbrug på 6,8 mio. kr.) som primært skyldes, at
Ejendomme forventer at anvende hele det overførte beløb på 5,6 mio. kr. fra
2019. Derudover forventes et merforbrug i 2020 på Entreprenørafdelingen på 4,0
mio. kr. (sidste måned et forventet merforbrug på 1,7 mio. kr.) da det ikke
vurderes, at hele merforbruget på 2,4 mio. kr. fra 2019 kan indhentes i 2020.
Ændringen skyldes dels en større investering i maskine til pesticid
ukrudtbekæmpelse, som forventes afviklet over en 5-årig periode, svarende til
et merforbrug ved udgangen af 2020 på 1,5 mio. kr. og dels manglende salg af
Daniel Schmidt og maskintimer grundet hjemsendelse under Coronakrisen med ca. 0,9 mio.
kr.

Der forventes mindreudgifter på vintertjenesten med 3,0 mio.
kr. grundet en mild vinter i første del af 2020.

*Serviceudgifter*

I aftalen mellem regeringen og KL om kommunernes økonomi i
2020 er der sat en ramme for kommunernes samlede udgifter til service.
Måltallet for, om Kalundborg Kommune overholder sin del af aftalen, er det
oprindeligt vedtagne budget til service. I forhold til de oprindeligt budgetterede
serviceudgifter på Teknik- og Miljøudvalgets område forventes et merforbrug på
7,4 mio. kr.

*Udvalgets anlæg*

På Teknik- og Miljøudvalgets anlægsområde viser
budgetopfølgningen, at der, ud fra en overordnet ledelsesvurdering, forventes
et mindreforbrug ultimo 2020 på 20,2 mio. kr. (sidste måned et forventet
mindreforbrug på 23,3 mio. kr.). Der forventes overført 19,0 mio. kr. til
udførelse i 2021 og efterfølgende år (sidste måned en forventet overførsel på
21,8 mio. kr.), og der forventes et mindreforbrug på 1,3 mio. kr. (sidste måned
et forventet mindreforbrug på 1,5 mio. kr.).

Mindreforbruget på 20,2 mio. kr. er specificeret på de
enkelte anlægsprojekter i vedlagte bilag.

**Økonomiske konsekvenser**

På driftssiden viser dispositionsregnskaberne et samlet
forventet merforbrug for Teknik- og Miljøudvalgets område på 11,7 mio. kr.
(sidste måned et forventet merforbrug på 12,3 mio. kr.)

I forhold til de oprindeligt budgetterede serviceudgifter på
udvalgets område forventes et merforbrug på 7,4 mio. kr. (sidste måned et
forventet merforbrug på 7,9 mio. kr.).

På anlægssiden viser budgetopfølgningen, at der, ud fra en
overordnet ledelsesvurdering, forventes et mindreforbrug ultimo 2020 på 20,2
mio. kr. på udvalgets område (sidste måned et forventet mindreforbrug på 23,3
mio. kr.). Der forventes overført og forbrugt 19,0 mio. kr. i kommende år.
(sidste måned en forventet overførsel på 21,8 mio. kr.).

**Bilag**

|  |  |
| --- | --- |
| Månedsrapport Teknik og Miljøudvalget pr. 31. marts 2020 | 326-2020-164112 |